2008 թ․ մարտի 1-ի արյունալի իրադարձությունների ժամանակ Հայաստանը ղեկավարող Ռոբերտ Քոչարյանին, այն ժամանակ պաշտպանության նախարար հանդիսացող Միքայել Հարությունյանին և պաշտպանության փոխնախարար Յուրի Խաչատուրովին երկրի սահմանադրական կարգը տապալելու մեղադրանք է առաջադրվել: Քոչարյանը կալանավորված է, Հարությունյանը հետախուզման մեջ է, իսկ ներկայումս ՀԱՊԿ գլխավոր քարտուղար Խաչատուրովը՝ 5 միլիոն դրամ գրավի դիմաց ազատվել է կալանավորումից: